
Taxus baccata ’Green Diamond’ szaporításának vizsgálata

ÖSSZEFOGLALÁS
Dolgozatom elkészítése során a Buxus sempervirens ’Suffruticosa’ kártevők által
való fenyegetettsége miatt alternatív növény kiválasztását, az újfajta szaporítás
technológiájának kidolgozását tűztem ki célul. A kiváltás egy lehetséges megoldása a
Taxus baccata ’Green Diamond’ lehet. Ezt a fajtát jelenleg oltással szaporítják nyugati
díszfaiskolák, így nem elterjedt növény. Kísérleteim a dugványozás lehetséges módjainak,
körülményeinek optimalizálására irányultak. Megállapítom, hogy a Taxus baccata ’Green
Diamond’ dugványozással való szaporítási kísérleteim során a gyökértömegre,
gyökeresedési arányra, a csak kallusz képzésre a keverék közeg alkalmazásával a
magasabb IVS hormon kezeléssel értem el nagyobb eredményt. Ez a magasabb
koncentráció az IVS 0,75%-os és a 0,9375%-os alkoholos oldata volt. A további
kísérleteknél ezt szeretném erősíteni. A közegnél mindenképpen kevert közeget
alkalmazok, az összetevők kedvező tulajdonságai miatt. Ezenkívül, a Hahóti tőzeg
közelségéből fakadó költséghatékonysága miatt. A hormontöménységeket nagyobb
kontraszttal kívánom alkalmazni egy kezeletlen kontroll kezelés mellett.
Megállapítható tehát, hogy a fajta dugványozással szaporítása lehetséges, ennek
eredményeit kell fokozni és gazdaságosságát növelni. A megfigyeléseimet és kísérleteimet
pedig addig fogom folytatni, míg hatékony és eredményes szaporítási technológiát, majd
nevelési technológiát nem tudok kidolgozni a díszfaiskolai termesztés számára. Ezáltal
pedig a Buxus sempervirens ’Suffruticosa’ kiváltására egy jó termesztési technológiával
bíró fajtát (Taxus baccata ’Green Diamond’) nem találok. Teszem ezt azért, mert a
történeti kertjeink nyírt növény kompozíciói, sövényei fenyegetve vannak a kártevők által,
felbecsülhetetlen kárt okozva. Nem elhanyagolható a díszfaiskolai termesztés során
bekövetkező gazdasági károk mértéke sem.



